KCE เผยกำไรปี 63 โต 21% แตะ 1.13 พันลบ. หลังต้นทุน-ค่าใช้จ่ายลด
KCE เผยกำไรปี 63 โต 21% แตะ 1.13 พันลบ. จากปีก่อนมีกำไร 934 ลบ. หลังต้นทุน-ค่าใช้จ่ายลด
16 ก.พ. 2564

บริษัท เคซีอี อีเลคโทรนิคส์ จำกัด (มหาชน) หรือ KCE รายงานผลการดำเนินงานงวดปี 2563 สิ้นสุดวันที่ 31 ธ.ค.2563 ดังนี้

โดยผลการดำเนินงานงวดปี 2563 มีกำไรเพิ่มขึ้น เนื่องจากต้นทุนขายมีสัดส่วนคิดเป็นร้อยละ 78.2 ต่อยอดขาย ซึ่งลดลงเล็กน้อยจากร้อยละ 79.7 ในปี 2562 ส่งผลให้อัตรากําไรขั้นต้นเพิ่มขึ้นเป็นร้อยละ 21.8 จากร้อยละ 20.3 ในปีก่อน ต้นทุนสินค้าที่ผลิตในช่วงครึ่งปีหลังได้ลดลงอย่างต่อเนื่องตามปริมาณคำสั่งซื้อและการใช้กําลังการผลิตที่เพิ่มมากขึ้น โดยเฉพาะในไตรมาส 4/63 ที่มีผลทําให้อัตรากําไรขั้นต้นสูงขึ้นไปถึงร้อยละ 24.2 ของยอดขาย และช่วยทําให้อัตรากําไรขั้นต้นโดยเฉลี่ยของปี 2563 สูงขึ้นจากปีก่อน แม้ว่าค่าเงินบาทจะแข็งค่าและทองแดงที่ใช้จะมีราคาสูงขึ้นก็ตาม
อีกทั้งค่าใช้จ่ายในการขายและบริหาร ในปี 2563 มีจํานวน 1,449.2 ล้านบาท หรือคิดเป็นร้ อยละ 12.5 ต่อยอดขาย ซึ่งมีจํานวนลดลงจาก 1,612.8 ล้านบาทในปีก่อน ค่าใช้จ่ายในการขาย เช่น ค่าขนส่ง และค่านายหน้า มีจํานวนน้อยลงตามสัดส่วนของยอดขายที่ลดต่ำลง ส่วนค่าใช้จ่ายในการบริหารโดยรวมก็มีจํานวนลดลง ซึ่งโดยหลักเป็นผลจากมาตรการควบคุมค่าใช้จ่ายต่างๆ ที่ได้ดําเนินการ เช่น การลดจํานวนพนักงาน การลดชั่วโมงการทํางานและการทํางานล่วงเวลา และการลดค่าใช้จ่ายเกี่ยวกับพนักงานอื่นๆ รวมทั้งการปรับลดค่าใช้จ่ายต่างๆ ในทุกส่วนงาน